stanford-oval/wikipedia huggingface dataset:
Ashibetsu

| Ashibetsu (芦別市) |
| --- | --- |
 Ashibetsun pagodi ja Hokkaidō Kannon
 lippu:  symboli
 Ashibetsun sijainti Hokkaidōn prefektuurissa
 Ashibetsu
 Koordinaatit: 43°31′06″N, 142°11′23″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Sorachin yleiskehitystoimisto
Pinta-ala:  
 – Kokonaispinta-ala:  865,04 km²
Väkiluku (10/2020):  12 822
 – Väestötiheys:  15 as./km²
Symbolit:  
 – Puu:  Sahamongoliantammi
 – Kukka:  Lilja
 – Lintu:  Parus minor
 
 https://www.city.ashibetsu.hokkaido.jp/ 
Infobox OKVirheellinen NIMI-arvo: 
Ashibetsu (jap. 芦別市, Ashibetsu-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Sorachin yleiskehitystoimiston alueella Hokkaidōn keski- ja Yūbarivuorten pohjoisosassa. Kaupungin läpi virtaavat Sorachijoki ja sen sivujoki Ashibetsu, joiden yhtymäkohtaan kaupungin keskusta on rakentunut. Ashibetsussa on 12 822 asukasta (lokakuussa 2020) ja sen pinta-ala on 865,04 neliökilometriä.
Ashibetsun nimi on peräisin ainun kielestä. Japanilaisten uudisasutus alueella alkoi 1900-luvun vaihteessa. Pian sen jälkeen Ashibetsuun perustettiin hiilikaivoksia, ja vuonna 1939 aloitettiin suurimittakaavainen kaivostoiminta, jonka myötä kaupungin väkiluku kasvoi suurimmillaan yli 70 000 asukkaaseen. Kaupunkioikeudet Ashibetsulle myönnettiin vuonna 1953. 1960-luvulta lähtien kaivostoiminta on vähitellen ajettu alas. Sen tilalle kaupunkiin on sijoittunut erityisesti metsä- mutta myös koneteollisuutta. Maaseutualueilla viljellään esimerkiksi riisiä, vihanneksia ja meloneja.
Ashibetsussa toimii muun muassa Ashibetsu-onsenin kylpylä. Osa kaupungin alueesta kuuluu Furanon–Ashibetsun prefektuurin luonnonpuistoon. Ashibetsua palvelee JR Hokkaidōn Nemuro-päälinja.
Kuvia

Sandan-vesiputous
Ashibetsun maaseutua, Nemuro-linja
Ashibetsun bussiterminaali
Ashibetsun rautatieasema
Aiheesta muualla

Kuvia tai muita tiedostoja aiheesta Ashibetsu Wikimedia Commonsissa
Kaupungin internetsivut (japaniksi)
Anarchy Online

| Anarchy Online |
| --- | --- |

Kehittäjä:  Funcom
Julkaisija:  Funcom
Jakelija:  Steam
Suunnittelija:  Gaute Godager
Julkaistu:   27. kesäkuuta 2001
Lajityyppi:  MMORPG
Pelimuoto:  moninpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  Windows
Jakelumuoto:  CD, DVD
Lisää peliartikkeleitaVideopelien teemasivulla
Infobox OK  : 
Anarchy Online (lyhyesti AO) on Funcomin kehittämä ja julkaisema massiivinen monen pelaajan verkkoroolipeli (MMORPG). Peli on julkaistu vuonna 2001 Windowsille.
Peli on ensimmäisiä Science fiction-aiheisia verkkoroolipelejä.[lähde? ] Pelin tapahtumat sijoittuvat noin 27 -tuhannen vuoden päähän tulevaisuuteen ainutlaatuiselle Rubi-ka-planeetalle, jonka hallinnasta eri ryhmittymät taistelevat.
Pelille on julkaistu viisi lisäosaa. Ensimmäinen lisäosa Notum Wars julkaistiin vuonna 2002. Toinen lisäosa Shadowlands julkaistiin vuonna 2003. Kolmas lisäosa Alien Invasion julkaistiin vuonna 2004. Neljäs lisäosa Lost Eden julkaistiin vuonna 2006 ja viides lisäosa Legacy of The Xan julkaistiin vuonna 2009.
Pelipalvelimia on nykyään käytössä vain yksi, Rubi-Ka, johon on yhdistetty kaikki kolmen alkuperäisten palvelimien pelaajat.
Pelaaminen > Hahmot

Pelaaja aloittaa pelin puolueettomana hahmona Rubi-kan planeetalla. Myöhemmin pelaaja voi valita pysyykö hän puolueettomana, liittyykö kapinalliseen Klaaniin vai meneekö työntekijäksi megakorporaatio Omniin. Kullakin puolella on uniikkeja varusteita, joita vain he voivat käyttää, mutta muuten puolet ovat teknisesti identtisiä. Hahmot voivat saavuttaa 200 kokemustasoa ja lisäksi 20 varjotasoa (Shadow levels), jotka vaativat Shadowlands -lisäosan. Alien Invasion -lisäosa tarjoaa 30 muukalaiskokemustasoa (Alien levels). Lost Eden -lisäosa toi lisäksi 70 Research - eli tutkimustasoa, jotka tuovat erilaisia lisäkykyjä tai -ominaisuuksia. Pelin päämäärä on jatkuva hahmon kehittäminen keräämällä varusteita, kehityspisteitä ja erikoiskykyjä. Viimeisimmät lisäosat ja päivitykset ovat tuoneet lisäsisältöä erityisesti korkean tason pelaajille sekä PvP- eli pelaaja vastaan pelaaja-toimintaan että PvM- eli pelaaja vastaan tietokonevastustaja -toimintaan.
Pelaaminen > Rodut

Solitus (mies/nainen) vastaa lähinnä normaalia ihmistä, mutta ominaisuuksia on paranneltu geneettisesti. Kaikessa hyvä mutta ei missään paras. He edustavat Rubi-kan väestön enemmistöä. Solitukset ovat kyvyllisesti kaikessa keskivertoja.
Opifex (mies/nainen) jalostettiin pääasiassa tiedustelijaksi ja viestinviejäksi. He ovat kuitenkin pärjänneet hyvin ja ovat toiseksi suurin populaatio solituksien jälkeen. Ketterä ja nopea mutta fyysisesti heikompi rotu.
Atrox (androgyyni) on erittäin vahva ja kestävä. He tekevät suurimman osan fyysisistä töistä Notum-kaivoksissa. Heidät pidetään usein vähemmän viisaina ja toisen luokan kansalaisina.
Nanomaagi (mies/nainen) on parhaimmillaan nanotekniikan hallinnassa. Nanotaitojen parantamiseen vaaditut muutokset edellyttävät usein vaativia kirurgisia toimenpiteitä, joiden seurauksena monet ovat ulkomuodoltaan hirvittäviä. Tämän johdosta monet pitävät heitä tunteettomina ja jokseenkin epäinhimillisinä.
Pelaaminen > Ammatit

Valittavia ammatteja ovat: Agentti (Agent), Byrokraatti (Bureaucrat), Insinööri (Engineer), Kauppias (Trader), Korjaaja (Fixer), Lääkäri (Doctor), Metafyysikko (Meta Physicist), Vartija (Enforcer), Nanoteknikko (Nano Technician), Seikkailija (Adventurer), Sotilas (Soldier), Taistelija (Martial Artist) sekä Suojelija (Keeper) ja Varjo (Shade), jotka vaativat Varjomaat -lisäosan.
Ammatti valitaan hahmonluontivaiheessa, ja se on pysyvä. Kaikki ammatit ovat mahdollisia jokaiselle rodulle, mutta jotkut rodut soveltuvat paremmin joihinkin ammatteihin kuin toiset. Ammatti määrää hyvin pitkälti pelityylin. Myös varusteet ja aseet ovat hyvin ammattisidonnaisia. Lääkäri on ainoa varsinainen parantaja, mutta seikkailijalla ja kamppailijalla on vähäisiä parannusominaisuuksia. Kolme ammateista kuuluu ns. lemmikkiluokkiin (pet class), jotka komentavat apureita. Byrokraatilla on apulaisdroidi, insinööri luo ja parantelee taistelurobotteja ja metafyysikko kanavoi nanotaidoillaan tunteensa fyysiseen olomuotoon. Jokaisella ammatilla on rakentamiseen liittyviä taitoja (tradeskills), mutta ammatista riippuen se voi maksaa paljon kehityspisteitä eikä näin ole kannattavaa kuin muutamalla luokalla. Varsinaiset rakentajat pelissä on insinööri ja kauppias. Väestönhallinta (crowd control) on kyky, jolla voidaan ottaa jokin muu olento nanotaitojen avulla hallintaan. Tämä kyky on byrokraateilla, kauppiailla ja nanoteknikoilla. Sotilas, vartija ja suojelija ovat niin sanottuja tankkeja (tanks), jotka pystyvät kestämään paljon vahinkoa. Agentti voi rajoitetusti käyttää kaikkien muiden ammattien nanotaitoja ja shade on puhdas korkean vahingon tekijä (damage dealer). Korjaajilla on pääsy erikoiseen korjaaja -portaaliin (Fixer Grid) josta pääsee liikkumaan nopeasti kaukaisemmillekin alueille.
Ammatit ovat yleisesti kohtuullisen hyvin tasapainossa, mutta tasosta riippuen jotkut ammatit ovat pvp-taisteluissa (player vs player) toisia voimakkaampia.
Pelaaminen > Kuukausimaksut

Kuukausimaksun lisäksi peliä on ollut mahdollista myös pelata ilmaiseksi 4.12.2004 lähtien. Ilmainen versio rajoittaa pelaajan mahdollisuuksia edetä pelissä kuitenkin tarjoten erittäin laajan pelikokemuksen. Kuukausimaksullinen pelaaja saa täyden pelikokemuksen, jota rajoittaa pelitiliin sidottujen lisäosien määrä. Lisäosat vaativat aikaisemmat lisäosat toimiakseen.
Maailma

Omnin ja klaanien hallitsemien kaupunkien vartijat ovat vihamielisiä toiselle osapuolelle. Vain puolueettomat voivat vierailla kaikissa kaupungeissa vapaasti, mutta kauppojen käyttö on Omnin ja klaanien kaupungeissa rajoitettua. Kaikki kaupungit ovat linkitetty toisiinsa Whom-Pah-teleporttiverkoston tai verkkoportaalin (Grid Portal) välityksellä.
Maailma > Kaupungit > Omni

Omni-1 (Omni-pääkaupunki) on suuri metropoli joka on jaettu kolmeen alueeseen: viihde, kaupankäynti ja keskustoimisto. Kaupungista löytyy melkein kaikki palvelut. Rubi-kan Omnin osaston johtaja Philip Rossin toimisto sijaitsee keskustoimistoalueella. Klaanien ei kannata tulla omni alueille, koska vartijat tappavat heti. 'Rome rakennettiin menetetyn Omni-2:n (Old Athen) korvaajaksi. Toiseksi suurin kaupunki, joka on myös jaettu kolmeen osaan: punaiseen, vihreään ja siniseen alueeseen. Täältä löytyvät kaikki palvelut. Lisäksi muita vähäisempiä kaupunkeja ovat Galway Castle, Lush Hills, Outpost 10-3, 2HO, 4 Holes ja Broken Shores,
Maailma > Kaupungit > Klaani

Tir (Klaanin pääkaupunki) on ainoa vihamielinen kaupunki puolueettomille. Omnina klaanin kaupungin vartijat tappavat sinne saapuvat. Klaanin hallitseva elin totuusneuvosto (Council of Truth) hallinnoi täältä. Old Athen on vanha Omni-2, jonka klaanilaiset valtasivat Omnilta ja nimesivät uudelleen. Suuresta kaupungista löytyy kaikki palvelut. Avalon hallitsee upporikas mies, joka rakensi kaupungin keskiaikaiseen tyyliin ja perusti vahvan ritarikunnan sitä suojelemaan. Hallitsija on yksi totuusneuvoston jäsenistä. Muut vähäisemmät klaanikaupungit ovat West Athen, Bliss, Wine, Wailing Wastes, Varmint Woods ja City of Home.
Maailma > Kaupungit > Puolueettomat

Borealis City on vanhojen notum-kaivosten viereen syntynyt puolueettomien ainoa iso kaupunki. Vuorien ympäröimää kaunista kaupunkia hallitsee itsenäinen neuvosto. Kaupungista löytää kaiken tarvitsemansa. ICC:n suojeluksessa. Newland City itsenäinen keskikokoinen kaupunki, jota hallitsee Newland City -neuvosto, johon kuuluu muutamia pelaajiakin. 20K on Omnien suojelema mutta puolueeton pieni kaupunki. Muut puolueettomat kaupungit ovat Stret West Bank, Hope, Meetmedere ja Harry's.
ICC Headquarters on ICC:n Rubi-kan päätoimisto sijaitsee täällä Whom-Pah-verkoston keskipisteessä, mistä se valvoo järjestystä.
Lisäosat > Notum Wars - Notum Sodat

Ensimmäinen lisäosa Notum Sodat toi suuria uudistuksia pelaajien väliseen taisteluihin. Suurin uudistus mahdollisti pelaajien killoille viiden eritason notum -kaivausten yhtäaikaisen hallinnan. Kaivauksia on rajoitettu määrä joista kiltojen on taisteltava saadakseen lisäetuja jäsenilleen joita kaivoksen hallinta mahdollistaa. Jokainen pelaaja voi asettaa korkeintaan neljä henkilökohtaista tornia kaivauksille, näistä he saavat räätälöityjä etuisuuksia hahmolleen. Lisäksi kilta saa kaivausten hallinnasta erillisiä kiltakohtaisia etuja. Notum sodat lisäosa mahdollistaa myös pelaajien rakentaa kannettavia aputorneja, jotka auttavat taisteluissa niin toisia pelaajia kuin hirviöitä vastaan.
Toinen suuri uudistus on pelaajien ajoneuvot. Lentävä ajoneuvo Yalmaha, joka nopeuttaa huomattavasti hahmojen liikkumista pelialueiden välillä. Toinen ajoneuvo on taisteluajoneuvot, mutta ne ovat kuitenkin osoittautuneet vaatimattomiksi avuiksi pelaajien välisissä taisteluissa.
Lisäosat > Shadowlands - Varjomaat

Varjomaat lisäosa alkaa kun JAME -tiedemiehet löytävät Rubi-Ka -planeetan rinnakkaismaailman. Tiedemiehet luovat portaaleita varjomaahan joista he lähettävät pelaajia tutkimusmatkailijoina uuteen vihamieliseen maailmaan.
Varjomaat lisäosa on vaikuttavan määrän lisää sisältöä mm. 20 lisätasoa, kaksi uutta ammattia Varjot(Shade) ja Suojelijat(Keeper), yli 20 pelialuetta jaettuna seitsemään teemaan, satoja tehtäviä ja hirviöitä sekä lisäksi parannellun peligrafiikan ja -älyn.
Pelaajakehitykseen se toi etuisuuksia(Perks) ja varjo-ominaisuuden (Shadowbreed) sekä lukuisia aseita, haarniskoja ja muita tavaroita.
Lisäosat > Alien Invasion - Muukalais invaasio

Muukalais invaasio lisäosa alkaa juonellisesti siihen mihin Varjomaat -lisäosa loppuu. Jokin pelaajien toiminnassa Varjomailla saa tuntemattoman ja kehittyneen rodun raivostumaan. Muukalaiset(Aliens) lähettävät valtavia emoaluksia ja hyökkäysaluksia tuhoamaan Rubi-Ka planeetalla asuvia ihmisiä.
Lisäosa tuo mahdollisuuden killoille ostaa omakaupunki jota täytyy puolustaa muukalaisia vastaan. Kaupunkiin pystyy rakentamaan kiltakohtaisia etuisuuksia antavia rakennuksia sekä hahmojen oman kaupan. Uusi aloitusalue tehtiin helpottamaan uusien hahmojen kehityksen alkua. Näiden lisäksi lukuisia uusia muukalaisteknologialla höystettyjä aseita, haarniskoja ja laitteita.
Aiheesta muualla

Anarchy Online MobyGamesissa (englanniksi)
Anarchy Online
FunCom (Arkistoitu – Internet Archive)
Alonso López de Cerrato

Lisensiaatti Alonso López de Cerrato oli Guatemalan audiensian eli korkeimman oikeuden presidentti vuosina 1548–1554. Hän toteutti tarmokkaasti vuonna 1542 voimaan saatettujen ns. Uusien Lakien määräyksiä. Kyseisten lakien tarkoituksena oli Francisco de Vitorian tulkinnan pohjalta estää encomenderojen harjoittama intiaanien sorto.
Arvioita Alonso López de Cerratosta

Italialainen Girolamo Benzoni Milanese kertoo La Historia del Mondo Nuovo-teoksessaan Guatemalan audiensian presidentistä lisensiaatti Cerratosta:
»Saapuessani Guatemalaan oli siellä presidenttinä Lisensiaatti Cerrato, sama Cerrato, joka toi Santo Domingoon määräyksen Intiaanien vapaudesta, ja josta olen aiemmin maininnut. Keisari oli määrännyt Cerraton siirtymään saarelta hallitsemaan kuvernöörinä tuota maata. Todellakin voin vannoa, että Intioihin ei ole milloinkaan lähetetty häntä parempaa tuomaria, eikä ketään, joka häntä oikeudenmukaisemmin olisi noudattanut Kuninkaan käskyjä, ja huolehtinut siitä, ettei yksikään espanjalainen kohtelisi Intiaaneja väärin.»
Silvio Zavalan arvio Alonso López de Cerraton toiminnasta käy hyvin yksiin Girolamo Benzonin hänestä antaman lausunnon kanssa. Zavala pitää Cerraton tarmokasta toimintaa lakien toteuttajana hyvin poikkeuksellisena. Valkoinen Legenda
Lisensiaatti Cerrato toteutti vuonna 1542 säädetyt ns. Uudet Lait

Lisensiaatti López de Cerrato toimi suoraan hallitsijalta saamiensa ohjeiden ja vuoden 1542 lakien mukaisesti. Vuonna 1552 konkistadorista encomenderoksi muuttunut Bernal Díaz del Castillo lähettää kuninkaalle kirjeen, jossa hän esittää raskaita syytöksiä Cerratoa vastaan.
Intiaanit kertovat käsikirjoituksessaan Cerraton toiminnasta

Guatemalan cakchiquel-intiaanien omalla kielellään kirjoittama teos, Memorial de Tecpán Atitlán, kertoo Cerraton toiminnasta intiaanien puolesta annettujen lakien täytäntöön panijana. Teoksesta on olemassa englanninkielisenä ainakin Daniel G. Brintonin toimittama käännös, The Annals of the Cakchiquels, joka ilmestyi vuonna 1885. Tosin Brinton mainitsee ottaneensa laitokseensa vain puolet alkuperäisestä käsikirjoituksesta. Memorial de Tecpán Atitlán kertoo lisensiaatti Cerratosta tähän tapaan:
»Hän vapautti orjat ja kastiljalaisten vangit, hän vähensi verot puoleen, lopetti pakkotyön ja pakotti kastiljalaiset maksamaan kaikesta näille tehtävästä työstä, pienestä ja suuresta. Tämä Prinssi Cerrato todella lievitti kansamme kärsimyksiä; sillä minä itse, oh lapseni, olin todistamassa sitä suurta kurjuutta, johon olimme joutuneet.»
Historioitsija Silvio Zavala lainaa kohtaa Memorial de Tecpán Atitlánista

Meksikolainen historioitsija Silvio Zavala lainaa teokseensa Historia de las instituciónes coloniales en Guatemala kyseistä Memorial de Tecpán Atitlánia kohdista, joissa kerrotaan lisensiaatti Cerraton toiminnasta:
»Tuon vuoden (1530) aikana määrättiin hirvittäviä rasitteita; oli maksettava kultaa ja hopeata Tunatiujin (Pedro de Alvaradon) ollessa läsnä, ja vaadittiin veroina viisisataa miestä ja viisisataa naista, jotta he menisivät etsimään metallia; koko kansa oli etsimässä kultaa. Tunatiuj vaati viisisataa miestä ja viisisataa naista auttamaan Pangán rakentamisessa. Kaikessa tuossa olimme mukana, oh, lapseni!»
»Vuoden 11 Nohin aikana (1536) saapui presidentti Maldonado. Ruhtinas Maldonado saapui päästämään ihmiset kärsimyksistään; kullan huuhtominen loppui nopeasti, samoin päättyi miesten ja naisten verotus, myös päättyi henkilöiden polttaminen elävänä ja väkivallanteot, ja verot, joita kastiljalaiset olivat meille määränneet. Väen nähtiin taas liikkuvan teillä, kun ruhtinas Maldonado oli saapunut. Oh, lapseni!»
»Tuon vuoden (1549) aikana lisensiaatti Pedro Ramirézin ollessa täällä, saapui presidentti Cerrado. Kun hän oli saapunut, tuomitsi hän kastiljalaisia; vapautti orjat; vähensi verot puoleen, lopetti pakkotyön ja pakotti kastiljalaiset maksamaan kaikesta työstä, pienestä ja suuresta.»
Intiaanikronikoitsija kertoo espanjalaisten keskeisistä välienselvittelyistä

Samainen intiaanikronikoitsija jatkaa kertomalla espanjalaisten välisistä riidoista Guatemalassa. Myös sääntökuntien välillä oli ankaria riitoja:
»Tämän vuoden kuluessa saapui rautainen kirkonkello; se tuli Kastiljan hallitsijalta; se saapui luoksemme kolmantena Hunaputa, joka oli perjantai. Kaksikymmentä päivää kellon saapumisesta lisensiaatti Ramirez yritti tappaa arkkipiispan Panganissa, kuvernööri Cerraton ollessa läsnä. Ramirez valtasi kirkon oviaukon. Tämä tapahtui toisena Cania, joka oli torstai. Satakuusikymmentä päivää sen jälkeen kun nämä johtomiehet olivat ottaneet yhteen Panganissa, kaikki meidän fransiskaani- ja dominikaani- isämme ottivat vuorostaan yhteen Xelahubissa, ensin mainittujen yrittäessä saada haltuunsa Xelahubin dominikaaneilta.»
Konkistadori Bernal Díaz del Castillo valittaa Cerratosta kuninkaalle

Konkistadori Bernal Díaz del Castillo lähettää kirjeen Kaarle V:lle 22. helmikuuta 1552. Kirjeessä Díaz tekee selkoa Kuninkaallisen Guatemalan audiensian (Audiencia de Confines) presidentin, lisensiaatti Alonso López de Cerraton toimenpiteistä, joihin hän on erittäin tyytymätön. Pitkä kirje on konkistadorin uusi keino puolustaa valloitustaan miekan sijaan kynällä. Ote Díazin kirjeestä:
»Teidän Majesteettinne antoi käskyn suosia konkistadoreja ja naimisissa olevia uudisasukkaita, ja että on autettava konkistadorien orpoja tyttäriä avioitumaan, samoin kuin käskyn tukea köyhiä hyödyntämään tätä maata. Mutta tietääkö Teidän Majesteettinne, että yhtä hyvin määräys olisi voinut kuulua näin:`Katso että annat sukulaisillesi kaiken hyvän mitä tässä maassa on´. Eikä hän ole vähempään tyytynytkään kuin antamaan kahdelle veljelleen ja eräälle sisarentyttärelleen, joka meni täällä naimisiin, samoin eräälle vävylleen, palvelijoilleen ja ystävilleen, tämän provinssin parhaat osuudet intiaaneista. Ja on totta, että jokainen niistä yksinään tuottaa enemmän voittoa kuin kaikki tämän kaupungin konkistadoreille annetut yhteensä. Eräästä hänen ystävästään, jolle hän antoi yhden noista osuuksista, tietäköön Teidän Majesteettinne, että kun tätä kuljetettiin vangittuna Nombre de Diosista Espanjaan, tämä karkasi matkalla, ja on kertoman mukaan erään Clavijon palveluksessa...emmekä tiedä milloin saapuu seuraava laivalastillinen Cerratoja, joille annetaan intiaaneja.
Tietäköön siis Teidän Majesteettinne, että kun joku köyhä konkistadori menee pyytämään apua, jotta voisi huolehtia vaimostaan ja lapsistaan mikäli on naimisissa, hänelle vastaa Cerrato tuoliltaan, raivona ja julma ilme kasvoillaan, tavalla, joka ei sovi vähempiarvoiselle miehelle, saati sitten presidentille, tähän tapaan: `Kuka määräsi teidät valloittamaan? Hänen Majesteettinsako lähetti? Näyttäkää siitä todistus? Lähtekää, riittää mitä olette jo ryöstäneet!´
Minusta näyttää, että olisi oikein, jos Teidän Majesteettinne määräisi otettavaksi pois sen mitä Cerrato jakoi, koska Teidän Majesteettinne määräsi erikoisesti, ettei tämä tekisi sitä tuolla tavalla. Koska Teidän Kuninkaallinen oikeus ja käskyt on pidettävä kunniassa, kuten myös olkoon pelätty Teidän Kuninkaallinen nimenne, seuraa siitä, ettei muilla saa olla uskallusta menetellä toisin.»
Cerrato oli syyllistynyt sukulaistensa suosimiseen

Díazin tyytymättömyys lienee ollut aiheellista, sillä lisensiaatti Cerrato oli todellakin syyllistynyt sukulaistensa suosimiseen. Hän oli anonut kuninkaalta lupaa saada antaa intiaaneja Audiensian virkamiehille ja kaupungin pormestarille, mutta oli saanut anomukseensa kieltävän vastauksen. Anomustaan Cerrato oli perustellut virkamiesten pienillä palkoilla. Virkamiesten suosiminen juuri tuolloin oli ehdottomasti kiellettyä. Cerrato kiersi kuninkaan antaman kielteisen vastauksen siten, että kyseiset virkamiehet, joista jotkut olivat Cerraton sukulaisia, sanoutuivat irti viroistaan. Tämän jälkeen heille voitiin antaa intiaaneja. Intiaanit saatuaan virkamiehet palasivat takaisin virkoihinsa.
Huhtikuun 17. päivänä 1553 prinssi Filip määrää kirjeessään Guatemalan audiensian noudattamaan lakia ja määräyksiä. Ilmeisesti Bernal Díazin valitukset Cerratosta olivat menneet perille.
Encomendero Andrés Rodas verotti intiaaneja liian raskaasti. Cerrato käsittelee asiaa

Vuonna 1554 Cerrato otti audiensian käsiteltäväksi tapauksen, joka liittyi encomendero Andrés de Rodasin suorittamaan liian kovaan ja epäoikeudenmukaiseen verotukseen. Encomendero Rodas oli erehtynyt Ozuman kylän encomiendassaan verottamaan alaisiaan määräysten vastaisesti. Kylän päälliköt todistivat Rodasin vaatineen rahana maksettavan veron lisäksi kaksikymmentäneljä kanaa, ja vuoden jokaisena perjantaina 12 munaa ja lisäksi paastonajan perjantaisin kolmekymmentä kalaa. Kyläläisten oli myös kylvettävä vuosittain yksi fanega (55,5 litraa) maissia, josta oli saatava satoa kuusikymmentä fanegaa. Sato oli tuotava kaupunkiin intiaanien kustannuksella. Vain yhtenä vuotena oli kantajille maksettu palkkaa kuusikymmentä kaakaopapua.
Cerrato vaati Rodasille rangaistusta siitä, että tämä oli syyllistynyt määräysten vastaiseen verotukseen. Encomendero puolustautui selittämällä saaneensa luvan menettelyynsä audiensian tuomarilta, lisensiaatti Pedro Ramírezilta ja että vapaaehtoisten kantajien taakat olivat painoltaan kohtuulliset ja että intiaaneille oli maksettu lupakirjassa mainittu palkka. Rodas esitti vuodelta 1549 lupakirjan, jossa mainittiin yllä kerrottujen verojen lisäksi hänellä olevan oikeuden pitää kolmea intiaania henkilökohtaisina palvelijoinaan kaupungissa sillä ainoalla ehdolla, että näille oli taattava ravinto ja uskonnonopetus. Viisi kuukautta myöhemmin Cerrato perui Rodasin oikeuden henkilökohtaisiin palvelijoihin helmikuussa 1549 annetun kuninkaallisen määräyksen nojalla.
Vuoden 1554 huhtikuussa lisensiaatit Cerrato, Ramírez ja Tómas López tuomitsivat Andrés Rodasin menettämään Ozuman kylän encomiendansa, ja sen annettavaksi jonkun toisen hallintaan.
Neljän kuukauden valitusoikeudenkäynnin jälkeen audiensia päätti muuttaa tuomiota, jolla Andrés de Rodas olisi menettänyt encomiendansa. Rodas velvoitettiin kustantamaan Ozuman kylän kirkolle seitsemän kultapeson arvosta tavaroita ja maksamaan oikeudenkäyntikulut. Päätöstä tekemässä oli mukana myös lisensiaatti Alonso Zorita, joka myöhemmin kirjoitti teoksen havaitsemistaan encomenderojen väärinkäytöksistä.
Tuomion täytäntöönpano encomiendan osalta ei toteutunut, mutta lienee aiheuttanut encomenderojen keskuudessa tiettyä levottomuutta.
Apenniinienajokoira

| Apenniinienajokoira> Avaintiedot |
| --- | --- |
Alkuperämaa:   Italia
Määrä:  Suomessa ei yhtään
Alkuperäinen käyttö:  jäniksen ja villisian metsästys
Nykyinen käyttö:  metsästyskoira
Muita nimityksiä:  Segugio dell'Appennino, Piccolo lepraiolo dell'Appennino molisano, Ciaplen
FCI-luokitus:  ei FCI-rotu ENCI & ACL: ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat
Ulkonäkö
Paino:  10–18 kg 
Säkäkorkeus:  uros 44–50 cm, narttu 42–48 cm
Väritys:  fawn, jäniksenharmaa, black & tan tai hiilikko
Apenniinienajokoira (Segugio dell'Appennino) on italialainen koirarotu. Se on pieni ajokoira, joka on suhteellisen tunnettu Apenniinien vuoristossa. FCI ei ole sitä toistaiseksi tunnustanut, mutta Alianza Canina Latina sitä vastoin on.